Chiesa Ortudossa

La Cresia Ortodossa è una di li tri principali cresii cristiani; l'àutri dui suntu la Chiesa Cattòlica e lu gruppu di li Chiesi Prutistanti. Diffunnuta ntî tuttu lu bacinu urientali dû Miditirraniu; ntê paisi slavi e ntê cumunità di l'emigrazzioni di sti pupulazzioni attraversu lu munnu, la chiesia ortudossa cunta circa 350 miliuna di fideli.

La Cresia Ortodossa surgìu nta lu 1054, quannu si appi lu Scisma d'Orienti: lu Papa Liuni IX e lu Patriarca di Costantinupoli Micheli I si scumunicaru a vicenna. La quistioni principali era l'auturità papali: lu Papa pinzava ca fussi giustu ca iddu, n qualità di succissuri di San Petru, fussi lu capu di tutta la Cresia, mentri ca li quattru patriarchi orientali a iddu ci dàvinu sulu n'auturità onuraria e pinzàvinu ca èrinu iddi li veri capi di lu cristianesimu orientali.

Duranti e doppu lu Cunciliu Vaticanu II s'hannu fattu sforzi granni pi ripigghiari lu diàlugu ntra la Cresia Ortodossa e chidda Cattòlica. Lu papa Paulu VI e lu patriarca Athénagoras I, lu 7 di dicèmmiru dû 1965, firmaru na dichiarazzioni pi menzu di la quali nzèmmula dichiaràvanu di livari li ricìpruchi scumùnichi di l'annu 1054. Sta dichiarazzioni vinni liggiuta, nnô stissu mumentu, ntô Cunciliu Vaticanu II e ntâ cattidrali dû Fanar.

Catigurìa:Riliggiuni
Catigurìa:Cristianèsimu
Catigurìa:Orienti cristianu